อยากสอบถามค่ะ น้องสาวเริ่มมีกลิ่น มาประมาณจะ 1 เดือนแล้วค่ะ จากที่แต่ก่อนไม่เคยมีกลิ่น ไม่มีอาการคันแต่อยากใด เวลามีเพศสัมพันธ์เมื่อเสร็จธุระแร้วก็จะมีน้ำออกมาช่องคลอด มีสีเหมือนปนเลือดอยู่กับน้ำที่ออกมา เปนสีชมพูระเรือ มีกลิ่นคาวผิดปกติค่ะ ตอนนี้รู้สึกกังวลมากเลยค่ะ
สวัสดีค่ะ อาการมีกลิ่นผิดปกติที่ช่องคลอดดังกล่าวมา อาจเกิดจาก ภาวะช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติด้วยได้ ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรือเป็นการแพ้ระคายเคืองจากสารเคมีหรือการสัมผัสสารที่อาจแพ้ต่างๆเช่น สารจากผ้าอนามัย ถุงยางอนามัย หรือการสวนล้างช่องคลอดมากเกินไป หรือเป็นจากสุขอนามัย เช่นการหมักหมมบริเวณดังกล่าวนานๆการมีสารคัดหลั่งสีปนเลือดไหลออกทางช่องคลอดดังกล่าวมา ถ้าเกิดตามหลังการมีเพศสัมพันธ์เลยอาจเป็นการฉีกขาดที่ช่องคลอดหรือปากมดลูก หรือการมีเนื้องอกมดลูก มีการติดเชื้อในช่องคลอดหรือปากมดลูกได้ในเบื้องต้นงดการมีเพศสัมพันธ์ไปก่อน ถ้ายังมีกลิ่นหรือเลือดออกผิดปกติ ไม่ซื้อยาปรับฮอร์โมนใดๆมาใช้เอง ไม่สวนล้างช่องคลอด รักษาความสะอาดบริเวณดังกล่าวให้ดี ไม่ให้อับชื้น และสังเกตอาการค่ะ ถ้าอาการยังเป็นมากขึ้นเรื่อยๆ กลิ่นเหม็นคาวปลา คันระคายเคือง หรือมีตกขาวผิดปกติทางช่องคลอดร่วมด้วย ควรรีบไปพบแพทย์เพื่อตรวจเพิ่มเติมต่อไป